Til foreldre og kunder

**VARSEL OM PRISENDRING**

Regjeringen har vedtatt å senke maksprisen for barnehageplass med virkning fra 1.8.2022 til kr 3050,- for full plass. Vi varsler herved reduksjon av foreldrebetaling som blir iverksatt fra august 2022. Matpenger følger selvkost prinsippet og vi sliter allerede nå med å holde budsjettet her. Det er også varslet en vesentlig prisendring på matvarer. Vi ser oss derfor nødt til å justere opp matprisen til kroner 440 per måned. Dette utgjør da ca kroner 20 per barn per dag. Følgende priser gjelder derfor fra 1.8.2022;

|  |  |  |  |  |  |
| --- | --- | --- | --- | --- | --- |
| Nye priser Barnehage fra 01.08.2022 | | | |  |  |
| Rabatt | 0 % | 30 % | 50 % |  |  |
| **Plass størrelse** | **Pris barn 1** | **Pris Søsken 2** | **Pris Søsken 3** | **Mat** | **Tot.pris u/rabatt** |
| 100 % | 3 050 | 2 135 | 1 525 | 440 | **3 490** |
| 80 % | 2 866 | 2 006 | 1 433 | 352 | **3 218** |

Maksprisen gjelder alle typer barnehager, uavhengig om de er offentlige eller private. Barnehagene kan kreve betaling for kost (matpenger) i tillegg til maksprisen.

**Reduksjon i foreldrebetalingen**

Det skal gis søskenmoderasjon uavhengig av om barna går i forskjellige barnehager, og i barnehager med forskjellige eiere. Reduksjonen for det andre barnet er 30 prosent, og for det tredje barnet og oppover er det 50 prosent reduksjon. Husk å gi beskjed hvis dere har søsken i andre barnehager.

Inntektsgrensen for gratis kjernetid i barnehage for barn i alderen 2–5 år i familier med lav inntekt prisjusteres til 583 650 kroner fra 1. august 2021.

Regjeringen viderefører ordningen med redusert foreldrebetaling for familier med lav inntekt. Det vil si at en husholdning ikke skal betale mer enn seks prosent av inntekten sin for en barnehageplass. For 2022 vil alle barn som bor i husholdninger med samlet årsinntekt under 592 167 kr ha rett til redusert foreldrebetaling.

Hvis dere har krav på redusert foreldrebetaling så skal dere søke om dette via Halden Kommunes nettsider. Adresse til skjema er følgende: <https://skjema.halden.kommune.no/ekstern/dialogue/HAL042/>.

Ta gjerne kontakt for hjelp til dette.

Barnehagens vedtekter og annen informasjon ligger på vår Internettside: [www.tdmbarnehager.no](http://www.tdmbarnehager.no) Husk også å lik vår Facebookside; [www.facebook.com/barnehager](http://www.facebook.com/barnehager)

**Vi benytter anledningen til å takke dere alle for et veldig godt samarbeid. Vi ønsker alle barn og foreldre en riktig god sommer**.

Halden 16.06.2022

Med vennlig hilsen

# TDM Barnehager

Tormod Diskerud Meyer

Daglig leder